રાજ્યસભાની ચૂંટણીના સમયે કોંગ્રેસ પક્ષ પર આક્ષેપો કરીને શંકરસિંહ વાઘેલાએ પક્ષ સાથે છેડો પાડીને નવી પાર્ટી રચી હતી. રાજકારણમાં મોટું નામ ધરાવતા શંકરસિંહની પાર્ટી વિધાનસભા ચૂંટણીમાં કોઈ કમાલ ન કરી શકી. ત્યારથી મહેન્દ્રસિંહ ભાજપમાં જોડાશે તેવી અટકળો ચાલતી હતી. બાયડના પૂર્વ ધારાસભ્ય મહેન્દ્રસિંહ વાઘેલાનું કોંગ્રેસના કુંવરજી બાવળિયા પછી ટૂંકા સમયગાળામાં ભાજપમાં નવા અને જાણીતા ચહેરા તરીકે આગમન થયું છે.